**POZIV NA DODJELU BESPOVRATNIH SREDSTAVA**

**START-UP/SPIN OFF PODUZEĆA MLADIH ISTRAŽIVAČA**

**(*referentni broj: C3.2.R2-I1.04)***

**PRILOG 6.**

**SMJERNICE ZA KORISNIKE – PRAVILA O DRŽAVNIM POTPORAMA ZA NOVOOSNOVANA PODUZEĆA**

Ovaj Prilog ima za cilj informirati potencijalne prijavitelje o pravilima o državnim potporama koja se odnose na novoosnovana poduzeća. Prijavitelji su pozvani da prouče ove Smjernice kako bi razumjeli pojam državnih potpora i koja pravila moraju poštovati korisnici državne potpore – poduzetnici kako sredstva dodijeljena temeljem ovog poziva ne bi predstavljala državnu potporu.

Smjernice su utemeljene na odredbama Okvira Zajednice za državne potpore za istraživanje i razvoj i inovacije[[1]](#footnote-1) (2022/C 414/01) (u daljnjem tekstu: Okvir Zajednice) koji utvrđuje detaljna pravila koja se odnose na postojanje državnih potpora u projektima istraživanja i razvoja te na Uredbi Komisije (EU) br. 651/2014. od 17. lipnja 2014. godine o ocjenjivanju određenih kategorija potpora spojivima s unutarnjim tržištem u primjeni članaka 107. i 108.[[2]](#footnote-2), Uredbi Komisije (EU) br. 2017/1084 od 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova[[3]](#footnote-3), Uredbi Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi[[4]](#footnote-4) te Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora[[5]](#footnote-5).

Pojam državnih potpora zahtjeva da su kumulativno zadovoljena sljedeća četiri kriterija[[6]](#footnote-6):

1. da su sredstva dodijeljena od strane Države odnosno iz državnih sredstava u bilo kojem obliku,
2. da potpora predstavlja selektivnu ekonomsku prednost stavljanjem određenih poduzetnika ili proizvodnju određene robe u povoljniji položaj,
3. da potpora narušava ili prijeti narušavanjem tržišnog natjecanja,
4. utječe na trgovinu među državama članicama.

# Uvjeti za poduzetnike

U okviru ovog Poziva mikro i mala poduzeća (ili „MSP-ovi”) koja ispunjavaju uvjete utvrđene u Prilogu I Uredbe 651/2014 i Uredbe 1084/2017 su prihvatljivi prijavitelji. Sukladnost uvjetima navedenim u Prilogu I. poduzetnici dokazuju Skupnom izjavom (Obrazac 3.).

Sredstva dodijeljena poduzetnicima temeljem ovog Poziva predstavljaju državnu potporu, a dodjeljuju se za ***novoosnovana poduzeća (članak 22. Uredbe 651/2014)***.

Potpore za novoosnovana poduzeća imaju oblik:

* bespovratnih sredstava, uključujući vlasnička i kvazivlasnička ulaganja, ili smanjenja kamatnih stopa i jamstvene premije čiji iznos bruto ekvivalenta bespovratnog sredstva ne premašuje 0,4 milijuna EUR, ili 0,6 milijuna EUR za poduzetnike s poslovnim nastanom u potpomognutim područjima koji ispunjuju uvjete iz članka 107. stavka 3. točke (c) Ugovora ili 0,8 milijuna EUR za poduzetnike s poslovnim nastanom u potpomognutim regijama koji ispunjuju uvjete iz članka 107. stavka 3. točke (a) Ugovora.

Intenzitet potpore u skladu s Prilogom I Uredbe 651/2014, može biti do 100% prihvatljivih troškova projekta, uzimajući u obzir maksimalnu vrijednost iznosa bespovratnih sredstava koja će se dodijeliti pojedinom projektu.

Prihvatljivi troškovi definirani su u Uputama za prijavitelje (poglavlje 2.10 Prihvatljive kategorije troškova).

## Učinak poticaja

Državna potpora za novoosnovana poduzeća može biti dodijeljena samo ukoliko ima učinak poticaja, što znači da ne smije biti dodijeljena za aktivnosti koje bi poduzetnik provodio i da nema potpore.

U skladu s člankom 10. Programa dodjele državnih potpora za projekte uspostave start-up/spin off poduzeća mladih istraživača poduzetnik mora podnijeti pisani zahtjev za potporu prije početka rada na projektu, u ovom slučaju zahtjev je dio obvezne dokumentacije projektnog prijedloga. Zahtjev za potporu ispunjava se na Obrascu 6.

## Kontrole

U skladu s odredbama Zakona o državnim potporama (NN 47/2014 i 69/17) davatelji državnih potpora, u ovom slučaju Ministarstvo znanosti i obrazovanja, analiziraju učinkovitost dodijeljenih državnih potpora i o tome obavještavaju Ministarstvo financija.

Kako bi mogli analizirati učinkovitost državne potpore, korisnici državne potpore morat će na zahtjev Ministarstva znanosti i obrazovanja dostaviti podatke o:

* broju mladih istraživača koji primaju potporu za jačanje vještina
* broju podržanih poduzeća (novoosnovanih)
* vrijednosti privatnih ulaganja povrh javne potpore
* broju podržanih projekata transfera tehnologije
* vrijednosti privatnih ulaganja u istraživanje i razvoj nakon završetka projekta
* broju istraživača zaposlenih u poduzećima nakon završetka projekta
* broju ostvarenih transfera tehnologije
* broju podnesenih prijava za intelektualno vlasništvo
* broju uvedenih inovacija procesa
* broju uvedenih inovacija proizvoda
* ostale informacije vezane za učinak državne potpore.

Uz poštivanje svih pravila o državnim potporama navedenih u ovim Smjernicama, a vezano za ista, u formalnom smislu poduzetnici moraju:

* **podnijeti pisani zahtjev za potporu prije početka rada na projektu**, odnosno popuniti i Obrazac 6. koji se predaje prije potpisa Ugovora,
* **dostaviti podatke o učinkovitosti državne potpore na traženje ministarstva.**

|  |
| --- |
| **Nepoštivanja pravila o državnim potporama tijekom i nakon provedbe projekta dovodi do materijalne i kaznene odgovornosti korisnika i partnera te će biti razlogom postupanja nadležnih tijela.** |

1. [https://eur-lex.europa.eu/legal-content/HR/TXT/PDF/?uri=CELEX:52022XC1028(03)&from=HR](https://eur-lex.europa.eu/legal-content/HR/TXT/PDF/?uri=CELEX:52022XC1028(03)&from=HR%20) [↑](#footnote-ref-1)
2. <http://eur-lex.europa.eu/legal-content/HR/TXT/PDF/?uri=CELEX:32014R0651&from=HR> [↑](#footnote-ref-2)
3. <https://eur-lex.europa.eu/legal-content/HR/TXT/PDF/?uri=CELEX:32017R1084&from=HR> [↑](#footnote-ref-3)
4. <https://eur-lex.europa.eu/legal-content/HR/TXT/PDF/?uri=CELEX:32020R0972&from=HR> [↑](#footnote-ref-4)
5. <https://eur-lex.europa.eu/legal-content/HR/TXT/PDF/?uri=CELEX:32021R1237&from=HR> [↑](#footnote-ref-5)
6. Prvi stavak članka 107. Ugovora o funkcioniranju Europske unije određuje elemente državne potpore navodeći da „svaka potpora koju dodijeli država članica ili koja se dodjeljuje putem državnih sredstava u bilo kojem obliku kojim se narušava ili prijeti da će narušiti tržišno natjecanje stavljanjem određenih poduzetnika ili proizvodnje određene robe u povoljniji položaj, nespojiva je s unutarnjim tržištem u mjeri u kojoj utječe na trgovinu među državama članicama", Ugovor o funkcioniranju Europske unije (UFEU, konsolidirana verzija, SL C 115/47, 9.5.2008). [↑](#footnote-ref-6)